病起四詩 四論報
作者：陳造
朝代：宋

paragraphs: 我本扶犂手，爲儒父兄意。
全家飽官廩，髮膚盡君賜。
一念三稽首，報答迄未議。
向來挹前修，謂可跬步至。
即今頻頻食，空負堂堂志。
尚當桑榆收，未可弁髦棄。
柰何不自愛，生理冒所忌。
致君榮吾親，環省已不冀。
餘年猶視息，舊學有造詣。
其次在立言，揆予敢辟是。
於世粗有益，就死可無愧。
噬將金玉女，凜凜戒失墜。